Rikunarita-ORG/Wikinium huggingface dataset:
# 烏克蘭文

**烏克蘭文**（українська мова，羅馬化：*ukrayinska mova*），簡稱**烏文**，係烏克蘭同埋德涅斯特河沿岸共和國通行嘅官方語言，屬於印歐語系斯拉夫語族東斯拉夫語支，詞彙同白俄羅斯文同波蘭文好似。使用嘅文字係西里爾字母，不過，同俄文嘅西里爾字母有啲唔同。大約4500萬人用緊。

烏克蘭文
# 經緯線 (電視節目)

《**經緯線**》（英文：**Now Report**）係香港now新聞台為ViuTV製作嘅時事專題節目，2016年4月3號喺ViuTV首播，初頭播映時間係逢禮拜日19:00-19:30，2018年5月6號開始改做逢禮拜日19:30-20:00。而now財經台、now新聞台、now直播台（2021年起）亦會安排隔一個禮拜後播出。

除咗配合now新聞台嘅特備時事節目（譬如每年年底「大事回顧」系列）而要停播之外，如果撞正ViuTV需要安排節目調動，《經緯線》一般會安排提早一日喺禮拜六19:30-20:00播。

## 出面網頁

* ViuTV：經緯線
* Now新聞：經緯線
# 測地線

喺一個球體表面上用測地線畫三角形 ABC 。
最基本上，**測地線**（參見英文：geodesic）係指喺某塊彎曲嘅空間或者曲面上，兩點之間最短或者最直接嘅路徑。喺平直嘅歐幾里得空間入便，測地線就係為人熟悉嘅直線，但喺彎曲嘅表面上，例如球體嘅表面，測地線就唔一定係直線，而會係沿住表面延伸嘅曲線。

## 概論

測地線嘅一個常見例子，就係地球表面嘅路線。齋睇平面地圖，某啲道路望落可能似係直線，但實際上由於地球嘅表面係曲嘅，所以呢啲路線喺三維空間中查實係測地線，即係兩點間喺球面上嘅最短距離。呢個例子亦突顯咗，人類喺平直嘅歐幾里得空間中理解嘅直線，同彎曲空間入便嘅最短路徑唔一定一致。

## 應用

測地線嘅概念，喺地理同導航等領域上都有用。

## 睇埋

* 球面幾何
* 地圖
* 空間認知

## 引述
# 伽利略導航系統

射上太空
**伽利略導航系統**係一個由歐盟同埋歐洲太空總署開發緊嘅全球衞星導航系統，以意大利科學家伽利略命名，耗資超過五億歐元，係繼美國全球定位系統，蘇聯/俄羅斯古羅納斯定位系統同中國北斗衛星導航系統之後，第四個開放民用嘅全球衛星導航系統。由於美國、俄羅斯同中國嘅衛星導航系統，喺戰爭時期都會關閉民用功能，因此歐洲太空總署開發伽利略導航系統嘅目的，係要建立一套歐洲國家自己嘅高精度衛星定位及導航系統，以減低甚至擺脫對外國衛星導航系統嘅依賴。2014年2月由國際衛星搜救系統（International Cospas-Sarsat Programme）進行嘅一次測試顯示，伽利略衛星搜尋緊急求救訊號嘅能力令人滿意，95%嘅訊號嘅定位精確度只有直徑五公里嘅範圍，77%嘅訊號嘅定位精確度更加只有直徑兩公里嘅範圍。

2003年9月，中國宣布向伽利略導航系統注資兩億三千萬歐元（23億4千萬人民幣），成為第一個非歐洲用戶國。

## 參考
# 海平面

**海平面**（Sea Level），實爲**平均海平面**（Mean Sea Level），係一地高低嘅參考高度，以海面爲之零。佢計法係咁，潮漲到最高，同潮退到最低，拎戥勻高低個位作準。其他地方就參考呢個位，比較高度。海平面假設度度地引力一樣，而地球係完美球形，而水量係平均散佈。但現實係有差異，所以一國或一城，只會揀一點做參考。而航空會用理想球形做參考。

海平面並非永久不變，因爲氣候、板塊變動、火山爆發等，海平面都會變化。

## 香港

香港舊日海平面，係以金鐘海軍船塢爲準。
# 坐標

笛卡兒坐標系統
**坐標**係幾何學用嚟表示一個點響直線、平面或者空間位置嘅方法。

二維平面通常有笛卡兒坐標系統同埋極坐標系統兩種。

三維通常有三維直角座標、圓柱座標同埋球座標。

喺基礎數學入面坐標通常都係實數，不過其實可以係複數，甚至係更加抽象嘅一啲交換環。坐標嘅發明令到數學家可以將一啲幾何問題轉換成代數問題，亦都可以掉返轉用幾何嘅角度去理解一啲代數問題，係解析幾何嘅基礎。
# 地圖

2020 年香港奧運站周圍嘅地圖，幅圖近睇奧運站周圍嘅地區，列出咗啲街同幾個地標嘅名。
**地圖**（粵拼：**dei6 tou4**）係一種表示空間嘅方法。地圖上有簡單符號，顯示空間裡便啲物件嘅關係，以幫助航行。多數嘅地圖都係用平面模型表示立體空間。製圖工藝學科叫製圖學。

## 歷史背景

以地理空間為主題嘅地圖有悠久歷史，好耐以前已經有。石器時代已經有地圖。英文 **map** 一詞嚟自中古嘅拉丁文 *mappa mundi*，當中 *mappa* 原意解作**布巾**或者**布**噉嘅意思，而 *mundi* 即係**世界嘅**。所以英文（以至好多歐語）入便指地圖嘅詞原本意思大致係**世界布**，後來慢慢簡化，變成現代所指嘅平面地圖，即係用平面方式描繪地球表面嘅工具。

地圖係人類史上其中一種最重要嘅發明，幫助人類解釋同穿梭世界。最早期存留下嚟嘅地圖包括喺山洞牆上畫嘅壁畫，或者刻喺象牙同石頭上面嘅圖案。之後，巴比倫、古希臘、古羅馬、古中國同古印度都陸續製作咗大量詳細嘅地圖，描繪佢哋心目中世界係咩樣。

## 基本要素

多數地圖都係用對人眼嚟講易睇嘅圖形方式嚟表達。地圖可以印喺紙上，或者顯示喺螢幕上，而紙同螢幕係最常見嘅兩種載體。不過無論地圖用咩媒介，都會有幾個基本組成部份，包括：圖形要素、數學要素、輔助要素，以及補充說明。

* **圖形要素**：圖形係地圖嘅主體部分。地圖會用一套符嚟表達自然現象、社會經濟活動等，呢啲符號就組成咗地圖上嘅圖形層，反映咗所描繪嘅現象。
* **數學要素**：數學原則係地圖可以用嚟量度同比較嘅基礎。數學要素可以有：地圖投影方法、所用嘅坐標參考系統（CRS）、比例尺，以及控制點等。
* **輔助要素**：呢個部份係用嚟提供額外資訊，令地圖更完整、更容易閱讀，包括地圖叫咩名、圖例（解釋符號用法）、方向指示、地圖編號、作者名、繪製時間、地圖參數... 等等。
* **補充說明**：有時會加埋統計圖表、剖面圖、相片或者文字註解，補充地圖上面冇得直接顯示嘅內容，等讀者可以更全面噉理解張幅地圖所呈現嘅資訊。

地球地形圖。
## 數據地圖

地圖對於空間分析嚟講不可或缺，可以簡潔同直觀噉表達地理資訊，幫助研究人員或者普羅大眾快速掌握所研究嘅現象。透過圖像化，抽象數據可以轉化為具體畫面，有助揭示潛在趨勢、空間模式。

根據分析目標同所用變量類型唔同，地圖可以分成唔同種類。**面量圖**係其中一種常見圖種，用色彩深淺表達數值高低，適合展示地區層級（例如社區或行政區）嘅比率數據，例如人口密度、失業率等。

至於**點分佈圖**，就係以一點代表一宗事件或者一個個體，用嚟顯示佢哋嘅地理位置。呢類圖特別適合表示離散變數（一係有一係無），例如罪案、商店、疾病個案等，能夠有效呈現密度與空間集中程度。

另一類係**流型圖**，主要用嚟顯示地點之間嘅流動，例如人口遷移、交通流量、貨物流通等。線條粗幼、方向同起訖位置都可以反映出移動情況。

無論用咩類型地圖，都要決定合適嘅**空間單位**先，用嚟做繪圖基礎。單位可以係社區、城市、省，甚至係自訂網格。所選空間單位會影響資料點樣被整合同解讀，亦同可調整地區單元問題（MAUP）息息相關。

|  |  |  |  |  |
| --- | --- | --- | --- | --- |
|

|  |
| --- |
| 呢幅面量圖顯示二〇一一年澳洲嘅人口統計，展示唔同地區信奉聖公宗人口比例。色愈深表示比例愈高。 |
| 呢幅面量圖顯示二〇一一年澳洲嘅人口統計，展示唔同地區信奉聖公宗人口比例。色愈深表示比例愈高。  |

|  |
| --- |
| 呢幅點分佈圖描繪華盛頓市嘅謀殺罪案，每點代表一宗案件，顏色則代表行兇手法。 |
| 呢幅點分佈圖描繪華盛頓市嘅謀殺罪案，每點代表一宗案件，顏色則代表行兇手法。  |

 |

## 睇埋

15 世紀嗰陣由 13 世紀嘅原稿複製出嚟嘅世界地圖，據講係史上首次有地圖描繪北美洲海岸。
* 地球
* 地理
* 經緯
* 城市規劃
* 建築設計
* 奇幻地圖
* 關卡設計

## 引咗
# 球體

**球體**kau4 tai2（英文：sphere），若果三維或更高維空間裏面固定一點，每點距離個固定點都相等嘅嘢，人稱**球**或**球面**。

呢個幾何形狀描述嘅其實就係一個波形，所以叫做「球」。

## 公式

* 表面面積 WIKINIUM\_MATH\_PH\_0
* 體積 WIKINIUM\_MATH\_PH\_2
* 球方程 WIKINIUM\_MATH\_PH\_4

## 推廣

### 維度

球面可以推廣去任意維度。對任何自然數 *n*，一個 n-球面（通常寫做 WIKINIUM\_MATH\_PH\_6 ），係喺 (n+1)-維歐幾里得空間入邊同一個中心點成固定距離 *r* 嘅所有點，呢度 r 係一個正實數。

## 睇埋

* 圓形
* 圓周率
* 球面幾何
# 笛卡兒坐標系統

笛卡兒坐標系統
**笛卡兒坐標系統**（英文：Cartesian coordinate system ），又叫**直角坐標系統**，係種正交坐標系統，由笛卡兒發明。坐標系統各有一條垂直（通常叫 y 軸）同水平（通常叫 x 軸）嘅數軸，兩條數軸交匯嗰點 (0,0) 叫原點。

## 歷史起源

笛卡兒坐標系統個名入便嘅**笛卡兒**（英文：Cartesian，意即**笛卡兒式**或者**笛卡兒風格**噉解）本來係形容詞，指緊法國出身嘅數學家兼哲學家笛卡兒。佢係喺一六三七住喺荷蘭期間發表呢個諗頭嘅。

## 二維版本

笛卡兒座標系統可以用嚟表達二維空間。二維笛卡兒座標系統由兩條互相垂直嘅數線組成：打橫嘅  WIKINIUM\_MATH\_PH\_0  軸同打戙嘅  WIKINIUM\_MATH\_PH\_1  軸。任何一點  WIKINIUM\_MATH\_PH\_2  喺平面上都可以用有序對  WIKINIUM\_MATH\_PH\_3  嚟表示，當中  WIKINIUM\_MATH\_PH\_4  係打橫軸上嘅位置，而  WIKINIUM\_MATH\_PH\_5  係打戙軸上嘅位置。

直線可以用 y = mx + b 噉嘅方程式嚟表示，其中  WIKINIUM\_MATH\_PH\_6  為斜率，代表條線「有幾斜」。 WIKINIUM\_MATH\_PH\_7  就係同 y 軸嘅截距。例如

 WIKINIUM\_MATH\_PH\_8
呢條線每向右移一格嗰時向上升兩格，並喺 y = 1 嗰點掂到 Y 軸。

三角形等嘅幾何圖形都可以擺喺笛卡兒座標系統裡便分析。例如畢氏定理噉：設兩點  WIKINIUM\_MATH\_PH\_10  同  WIKINIUM\_MATH\_PH\_12 ，佢哋之間嘅距離  WIKINIUM\_MATH\_PH\_14  可以用畢氏定理搵出嚟：

 WIKINIUM\_MATH\_PH\_15 。
呢個公式就係由直角三角形嘅關係推導出嚟，反映咗點樣用座標計平面上兩點嘅距離。

好似三角形噉嘅平面物體，都可以擺喺笛卡兒坐標系統之內分析。

## 三維版本

三維笛卡兒座標系統同二維版本好相似，主要係加多咗一條  WIKINIUM\_MATH\_PH\_17  軸，呢條軸同  WIKINIUM\_MATH\_PH\_18  及  WIKINIUM\_MATH\_PH\_19  互相成垂直，用嚟表示物體喺立體空間入便嘅位置。任何一點  WIKINIUM\_MATH\_PH\_20  都可以用有序三元組  WIKINIUM\_MATH\_PH\_21  表示。好似下圖噉：

用返畢氏定理做例子：喺三維空間入面，兩點  WIKINIUM\_MATH\_PH\_22  同  WIKINIUM\_MATH\_PH\_24  之間嘅距離  WIKINIUM\_MATH\_PH\_26  一樣可以用畢氏定理噉嘅方法計，不過要考慮埋  WIKINIUM\_MATH\_PH\_27  軸噉解：

 WIKINIUM\_MATH\_PH\_28 。
呢個諗法就係畢氏定理喺三維空間嘅擴展版，用嚟計算立體空間中是但兩點之間嘅直線距離。

## 物理應用

喺物理學上，笛卡兒坐標系統經常用嚟分析物體嘅郁動，例如計算速度、加速度同力等嘅物理量，因為佢可以將複雜嘅郁動分解成沿坐標軸方向嘅簡單變化。

## 睇埋

* 幾何學
* 球座標
* 極坐標系統
* 統計圖

## 引述

參考來源：

* Hughes-Hallett, Deborah; McCallum, William G.; Gleason, Andrew M. (2013). *Calculus: Single and Multivariable* (第6版). John Wiley & Sons. ISBN 978-0470-88861-2.
# 地心地固坐標系

**地心地固坐標系**係一種三維嘅笛卡兒式坐標系統，當地球係三維物體，由地球嘅質量中心開始，使用 X Y Z 三條軸量度位置。當中 X 軸通常對齊赤道，Y 軸同 X 軸垂直、都喺赤道面內，而 Z 軸就直指北極，就好似下圖 （英文） 噉。呢套系統成日會用嚟處理人造衛星相關嘅分析，噉係因為人造衛星嘅軌道係圍住地球嘅重心嚟轉嘅。

## 概論

## 睇埋

* 空間數據
* 人造衛星

## 引述
# 本初子午線

**本初子午線**（英文：Prime meridian），又叫**本初經線**，即係被定義做0度嘅經線（亦稱子午線）。本初子午線嘅東西兩邊分別叫東經同西經，喺180度相遇。

1884年，美國華盛頓特區舉行嘅國際本初子午線大會上確立格林尼治子午線係經度嘅起點。但法國喺1911年之前重係用緊巴黎子午線做經度起點。
# 赤道

圖中穿越世界地圖的紅色線即赤道
**赤道**係地球表面嘅點隨住地球自轉產生嘅軌跡中，周長最長嘅圓周線，長40,075.02公里。如果將地球睇做一個絕對嘅球體嘅話，赤道距離南北兩極相等。佢將地球分為南北兩半球，佢嘅北就係北半球，而南就係南半球，係劃分緯度嘅基線，赤道嘅緯度為0°。

## 赤道地形

* 赤道經過嘅行星級地貌
	+ 太平洋、南美洲、大西洋、非洲、印度洋
* 赤道經過嘅山脈
	+ 安第斯山脈
* 赤道經過嘅陸地
	+ 大陸：非洲大陸、南美洲大陸
	+ 島嶼（群島）:巴都群島、蘇門答臘島、加里曼丹島、蘇拉威西島、哈馬黑拉島、馬爾代夫群島、吉爾伯特群島、萊恩群島

## 赤道氣候

* 赤道穿過嘅氣候區
	+ 熱帶雨林氣候（赤道多雨氣候、熱帶海洋性氣候）、熱帶草原氣候、高地氣候
* 活動喺赤道嘅天氣系統
	+ 信風、赤道西風、赤道輻合帶等

## 赤道水文

* 流經赤道嘅洋流
* 赤道穿過嘅河流、湖泊
	+ 非洲：剛果河、奧果韋河、朱巴河、維多利亞湖
	+ 南美洲：亞馬遜河
	+ 亞洲：卡普阿斯河
* 赤道經過嘅海
	+ 畿內亞灣、赤道海峽、明打威海峽、南中國海、望加錫海峽、托米尼灣、馬魯古海、哈馬黑拉海

## 赤道人文

* 赤道經過嘅國家
	+ 印度尼西亞、基里巴斯、厄瓜多爾（以赤道命名嘅國家）、哥倫比亞、巴西、聖多美和普林西比、加蓬、剛果共和國、剛果民主共和國、烏干達、肯雅、索馬里、馬爾代夫
* 赤道附近嘅著名城市
	+ 基多、利伯維爾、奈羅比

## 出面網頁

* 香港天氣資訊中心 大氣運動
*